Ο **Λεός Καράξ** (γαλλικά: Leos Carax), καλλιτεχνικό ψευδώνυμο του Αλέξ Κριστόφ Ντυπόν (γεννημένος στις 22 Νοεμβρίου 1960), είναι Γάλλος σκηνοθέτης. Ο Καράξ είναι γνωστός για το ποιητικό του ύφος και την επαναστατική και ατίθαση οπτική του. Μαζί με τους Γάλλους σκηνοθέτες Λυκ Μπεσσόν και Ζαν-Ζακ Μπενέξ, θεωρούνται δημιουργοί της ανανεωτικής τάσης του γαλλικού κινηματογράφου *Σινεμά της εικόνας (Cinéma du look).*

Το πρώτο του μεγάλο έργο ήταν το *Αγόρι Συναντά Κορίτσι* (*Boy Meets Girl*, 1984) και αξιοσημείωτα έργα του *Οι εραστές της γέφυρας* (1991) και το *Holy Motors* (2012).

Βιογραφία
---------

Ο Λεός Καράξ γεννήθηκε στο Συρέν, Ω-ντε-Σεν, μια κοινότητα στα δυτικά προάστια του Παρισιού. Η μητέρα του είναι Αμερικανίδα δημοσιογράφος και κριτικός κινηματογράφου και ο πατέρας του Γάλλος.

Καριέρα
-------

Ξεκίνησε την κινηματογραφική του καριέρα με μια σειρά ταινιών μικρού μήκους και ως κριτικός κινηματογράφου, πριν σκηνοθετήσει το *Αγόρι Συναντά Κορίτσι* το 1984. Η ταινία είχε πολύ καλές κριτικές και καθιέρωσε τη φήμη του Καράξ. Ήταν η πρώτη του συνεργασία με τον ηθοποιό Ντενί Λαβάν και τον κινηματογραφιστή Ζαν-Υβ Εσκοφιέ. Ακολούθησε η ταινία *Η δική μας νύχτα (Mauvais Sang*) το 1986, η οποία αποξένωσε μέρος του κοινού του, καθώς ο Καράξ συνέχισε να διερευνά τις πολυπλοκότητες του έρωτα στον σύγχρονο κόσμο, αυτή τη φορά μέσα από ένα πιο σκοτεινό, πιο εγκληματικό τοπίο. Το έργο ήταν σαφώς ένα αφιέρωμα στο κίνημα της Νουβέλ Βαγκ και η συνεργασία με ηθοποιούς όπως η Ζυλιέτ Μπινός, τότε σύντροφός του σκηνοθέτη, απέδειξε ένα συγκινητικό αφιέρωμα στις επιρροές του, ειδικά τον Ζαν-Λυκ Γκοντάρ. Η ταινία παρουσιάσθηκε στο 37ο Διεθνές Φεστιβάλ Κινηματογράφου του Βερολίνου.

Πέντε χρόνια αργότερα, ο Καράξ επέστρεψε στη σκηνοθεσία με την ταινία *Οι εραστές της γέφυρας*, το οποίο αποδείχθηκε δαπανηρό εγχείρημα, καθώς οι αρχές Παρισιού του παραχώρησαν μόνο 10 ημέρες κατά τις οποίες μπορούσε να κινηματογραφήσει στη γέφυρα Πον Νεφ. Η λύση στα προβλήματα των γυρισμάτων στη δημόσια γέφυρα ήταν η κατασκευή ενός μοντέλου της γέφυρας στη Νότια Γαλλία. Ωστόσο, την πρώτη ημέρα των γυρισμάτων ο Ντενί Λαβάν τραυματίστηκε σοβαρά στον αντίχειρά του, γεγονός που καθυστέρησε την ταινία για ένα μήνα. Οι μετέπειτα οικονομικές δυσκολίες καθυστέρησαν τα γυρίσματα για πολύ μεγαλύτερο χρονικό διάστημα από το προβλεπόμενο. Η ταινία έλαβε καλές κριτικές και άνοιξε την πόρτα στον σκηνοθέτη σε πιο πειραματικά νερά με την τέταρτη ταινία του *Pola X*. Αυτή η ταινία, που κυκλοφόρησε το 1999, ήταν μια προσαρμογή της ιστορίας του Χέρμαν Μέλβιλ. 

Στην ταινία *Holy Motors* του Καράξ το 2012 πρωταγωνιστεί επίσης ο Ντενί Λαβάν. Η ταινία διαγωνίστηκε για τον Χρυσό Φοίνικα στο Φεστιβάλ Κινηματογράφου των Καννών το 2012. 

Στην επόμενη ταινία του *Ανέτ,* στην οποία πρωταγωνιστούν η Μαριόν Κοτιγιάρ και ο Άνταμ Ντράιβερ, πρόκειται να κυκλοφορήσει το 2021.

Φιλμογραφία
-----------

* 1984 : *Boy Meets Girl (Αγόρι Συναντά Κορίτσι)*
* 1986 : *Mauvais Sang (Η δική μας νύχτα)*
* 1991 : *Les Amants du Pont-Neuf (Οι εραστές της γέφυρας)*
* 1999 : *Pola X*
* 2012 : *Holy Motors*
* 2021 : *Annette*

Παραπομπές
----------

1. ↑  «Proleksis enciklopedija» (Κροατικά) 14503.
2. ↑  (Γερμανικά) *Munzinger Personen*. 00000020863. Ανακτήθηκε στις 9  Οκτωβρίου 2017.
3. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 16  Δεκεμβρίου 2014.
4. ↑  www.kamera.co.uk/reviews\_extra/polax.php.
5. ↑  www.loreakmendian.com/web/blog/en/tag/leos-carax/.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13980225p. Ανακτήθηκε στις 10  Οκτωβρίου 2015.
7. ↑  www.hancinema.net/korean\_Leos\_Carax-picture\_69861.html?mobilewebsite=1.
8. ↑  www.hancinema.net/korean\_Leos\_Carax-picture\_gallery.html.
9. ↑  www.standard.co.uk/showbiz/celebrity-news/kylie-minogue-i-had-to-stop-being-me-8153377.html.
10. ↑  www.academie-cinema.org/personnes/leos-carax/.
11. ↑  academiedeslumieres.com/discover-2022-winners-list/.
12. ↑ . «nowness.com/story/a-brief-history-of-cinema-du-look».
13. ↑ . «tvxs.gr/news/sinema/Λεός Καράξ: Ο σκηνοθέτης που αιχμαλώτισε την νιότη».
14. ↑ . «cinephilia.gr/index.php/prosopa/europa/1378-leos-carax».
15. ↑ . «imdb.com/name/Leos Carax».
16. ↑ . «beater.gr/trreis-tainies-toy-leos-carax-pou-den-prepei-na-xaseis/».
17. ↑ . «lifo.gr/culture/cinema/ 32 αλήθειες από τον Λεός Καράξ».
18. ↑  ,. «moveitmag.gr/nea/Νέα ταινία για τον Λεός Καράξ, με Μαριόν Κοτιγιάρ και Άνταμ Ντράιβερ».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 10042319
* LCCN: nr97038491
* ISNI: 0000 0001 1946 5527
* GND: 119143356
* SUDOC: 055382460
* BNF: cb13980225p (data)
* MusicBrainz: b1573db1-eab8-44eb-a70b-496fd3acd474
* NDL: 00620454
* NKC: xx0151408
* BNE: XX4930674
* CiNii: DA12374085

 |

 |